***Αθήνα, 03 Οκτωβρίου 2016***

**ΔΕΛΤΙΟ ΤΥΠΟΥ**

**Η Εθνική Συνεννόηση και ενότητα είναι πάντα το θεμέλιο της ανόρθωσης.**

**Επαφίεται στον πατριωτισμό όλων μας.**

***του Δημήτρη Σιούφα***

***πρώην Προέδρου της Βουλής των Ελλήνων***

Με αφορμή την συμπλήρωση στις 4 Οκτωβρίου, 42 χρόνων από την ίδρυση της Νέας Δημοκρατίας, από τον **Κωνσταντίνο Γ. Καραμανλή**, ο πρώην Πρόεδρος της Βουλής, έκανε την ακόλουθη δήλωση:

«Πριν 42 χρόνια, επί των ερειπίων της εθνικής καταστροφής που προκάλεσε η δικτατορία, ο Ελληνικός λαός ταχύτατα αποκατέστησε τους δημοκρατικούς θεσμούς και τον ομαλό πολιτικό βίο. Τα νέα κόμματα και πρωτίστως η Νέα Δημοκρατία απετέλεσαν τους πολιτικούς φορείς της Μεταπολίτευσης που λειτούργησαν για τέσσερις δεκαετίες την πλέον εύρυθμη δημοκρατική περίοδο της ιστορίας του σύγχρονου Ελληνικού κράτους.

Σήμερα ο Ελληνικός λαός χρειάζεται και αναζητά ένα νέο ξεκίνημα που θα ξεπεράσει τα ερείπια της οικονομικής καταστροφής. Η κοινωνία πάντα διαθέτει ανορθωτικές δυνάμεις που αφυπνιζόμενες και δραστηριοποιούμενες αποκαθιστούν την ομαλότητα και ανασυγκροτούν τη χώρα.

Η κινητοποίηση των ανορθωτικών δυνάμεων που βρίσκονται εντός ή εκτός πολιτικής, εντός ή εκτός των κομμάτων είναι το ζητούμενο του καιρού μας.

**Το παράδειγμα του 1974 αποδεικνύει ότι μπορεί και να γίνει και να πετύχει**.

**Η Εθνική Συνεννόηση και ενότητα είναι πάντα το θεμέλιο της ανόρθωσης.**

**Επαφίεται στον πατριωτισμό όλων μας».**